VUOKRAUSEHDOT

1. Vuokraajan on oltava vähintään 18-vuotias henkilö tai LY-tunnuksen

omaava yritys.

1. Tilojen edelleen vuokraus on kielletty.
2. Tilojen vuokraaja vastaa tiloista ja avaimista koko vuokrauksen ajan.
3. Jäsenhinnan edellytyksenä on, että jäsen vuokraa tilan omaan käyttöön ja

että laskun maksaja on jäsen tai samassa taloudessa asuva henkilö.

**TILOJEN VUOKRAAJA SITOUTUU NOUDATTAMAAN SEURAAVIA SÄÄNTÖJÄ:**

* Vuokra-aika

**Päärakennus**: vuorokausivuokraus klo 12:00–10:00. Päivävuokraus

klo 8:00–17:00 ja iltavuokraus 19:00-10:00.

**Rantasauna**: Vuorokausivuokraus klo 11:00–9:00. Päivävuokraus klo 8:00–17:00 ja

iltavuokraus klo 19:00–09:00.

**Mökit**: klo 14:00-12:00.

Päärakennuksen vuokraushinta ei sisällä rantasaunan käyttöoikeutta.

Poikkeavista vuokrausajoista ja lisätunneista on neuvoteltava etukäteen.

* Maksu ja peruutukset

Varattaessa tiloja maksetaan 50 % vuokraushinnasta eräpäivään mennessä.

Mikäli maksua ei ole suoritettu vuokraus peruuntuu. Loppusumma maksetaan

viimeistään 14 vrk ennen vuokrauksen alkua.

Vuokrauksen voi peruuttaa veloituksetta 14 vrk ennen vuokrauksen alkamista, jolloin

ennakkomaksu palautetaan.

* Avaimet

Avaimet noudetaan kuittausta vastaan KOKSin kahviosta, ark. klo 7:30 – 18:00,

la-su klo 11:00 – 16:30. Heinäkuussa poikkeavat aukioloajat. Avaimet palautetaan

vuokrauksen päätyttyä mahdollisimman pian tai viimeistään seuraavana päivänä

klo 12:00 mennessä.

**Ovien avauksesta klo 8:00 – 22:00 perimme 70 € + matkakorvaukset**

**(esim. avain unohtuu sisälle) ellei vuokraaja itse pysty hakemaan**

**avainta kahviosta sen aukioloaikoina (ark. klo 7:30 – 18:00,**

**la-su klo 11:00 – 16:30). Muuna aikana perimme ovien**

**avauksesta 150 € + matkakorvaukset.**

**Ovien avauksesta huolehtii varapuheenjohtaja puh. 044 7500059.**

Kadonneesta avaimesta veloitetaan katoamisesta syntyneet kustannukset (uusien

avaimien teettäminen, lukkojen vaihdot jne).

* Autopaikat

Piha-alue on suljettu puomilla, lukitse se lähtiessäsi.

Piha-alueella autolla ajo on kielletty, ainoastaan huoltoajo sallittu.

Maijanrannan omat parkkipaikat sijaitsevat ns. yläparkkipaikalla, päärakennuksen takapäädyssä. Voit käyttää myös ennen puomia olevaa kaupungin parkkipaikkaa.

* Siivous

Siivouksen hoitaa jokainen vuokraaja itse (siivousohjeet löytyvät siivouskaapista sekä

ohjekansiosta) tai vuokraamisen yhteydessä voi maksullisen siivouksen tilata

hintaan 50 €/alkava tunti.

Laiminlyödystä/huolimattomasti tehdystä siivouksesta peritään 50 €/alkava tunti.

Eritteiden siivouksesta laskutetaan lisäksi 200 €.

* Järjestyssäännöt

Vuokranantajalla tai sen valtuuttamalla edustajalla on oikeus tarpeen vaatiessa

keskeyttää tilaisuus vuokratiloissa, mikäli tilaisuuden katsotaan aiheuttavan häiriötä.

Vuokraaja ei saa tuoda tiloihin omia valonheitin- tai äänentoistolaitteita eikä

telttakatoksia ilman eri sopimusta. Ilotulitteisiin on haettava myös viranomaislupa.

Tiloissa olevia AV-laitteita pitää käyttää ohjeistuksen mukaan ja äänentoiston taso ei

saa olla häiritsevän kovaa.

Tupakointi on sallittu ainoastaan ulkona kyltillä merkityllä paikalla. Tumpit tuhka-

astiaan.

Maijanrannan alueella lemmikkieläimet on pidettävä kytkettyinä ja niiden jätökset on

korjattava pois piha-alueelta. Vain Metsämökkiin lemmikit ovat tervetulleita.

* Yleisten alueiden huoltotyöt

Huoltotöitä tehdään iltaisin ja mahdollisesti viikonloppuisin.

* Tilojen tarkastus

Tilat tarkastetaan aina vuokrauksen päätyttyä.

Tilojen vuokraaja vastaa vuokra-aikana Koksilaiset ry:n omaisuudelle aiheutuneista

vahingoista sekä niiden korjaamisesta aiheutuneista kustannuksista.

Kiinteistölle ja irtaimistolle aiheutuneet vahingot (rakenteet, laitteet, huonekalut,

astiat) korvataan toteutuneiden kustannusten ja vaatineen työn mukaisesti.

Vuokraaja huolehtii, että kaikki ovet ja ikkunat lukitaan tiloista poistuttaessa ja varmistaa, että hälytyslaitteet ovat päällä.

* Reklamaatiot

Mahdolliset reklamaatiot valokuvin on tehtävä välittömästi, kun ongelma havaitaan sähköpostilla osoitteeseen varapuheenjohtaja(at)koksilaiset.fi.

Koksilaiset ry ei vastaa vuokraajalle aiheutuneesta vahingosta, joka

aiheutuu vuokranantajasta riippumattomista syistä (force majeure).

Koksilaiset ry pidättää itsellään oikeuden vuokrausehtojen ja -hintojen muutoksiin.